stanford-oval/wikipedia huggingface dataset:
מטא-קולנוע

פריים מתוך "איש עם מצלמת קולנוע" של דזיגה ורטוב (1929), נחשב למטא-קולנוע אולטימטיבי (ראו את הסרט המלא בפרק קישורים חיצוניים)
מֶטָא-קולנוע (וגם: מטא-סרט, סרט מטא, קולנוע רפלקסיבי, סרט רפלקסיבי; על פי החלטת האקדמיה ללשון העברית: קולנוע ראי, סרט ראי) הוא סגנון שבו סרט קולנוע הוא הנושא המרכזי של עצמו. הסרט מתייחס לעצמו, למה שהצופה רואה באותו רגע, ועוסק במהות של המדיום הקולנועי, שפתו והקודים שלו. זאת, בניגוד ל"סרט-אודות-סרט", העוסק בעשייתו של סרט אחר. סרט מטא מפגין מודעות עצמית להיותו יצירה בדיונית, מונע במתכוון את השעיית הספק ואת אשליית המציאות אצל הצופים, ומסב את תשומת לבם לכך שהם רואים סרט. חוקר הקולנוע הספרדי פרננדו קאנה, תיאר מטא-קולנוע כ"קולנוע המביט בעצמו במראה, בניסיון להכיר את עצמו טוב יותר", והדגיש שהרפקלסיביות היא סממן המגדיר מטא-קולנוע.
המטא-קולנוע מקיים שיח על טבעה של מציאות בקולנוע, תוך שהוא דוחה תבניות קולנועיות כמשוואה של ריאליזם אבסולוטי, וחורג מגבולות שיח המציאות המקובל. על כך כתב הסופר והאוצר דונלד ריצ'י (אנ'):
סרט רפלקסיבי הוא על עצמו. שלא כסרטים עלילתיים מסורתיים, השואפים לשמר את האשליה שמה שאנחנו רואים זו מציאות, סרט המתייחס לעצמו רוצה להראות שהוא בעצמו אשליה ... עם זאת, בהראותו שהוא אשליה, [הסרט] מציע מציאות אחרת, למשל, את זו של יוצרי הסרט שאנחנו רואים. מציאות זו מוצגת כיותר מציאותית ממה שסרטי אשליה רגילים מציעים. בכך, הקולנוע המתייחס לעצמו הופך לחיפוש אחר מציאות, או אחר האמת.
טכניקות ומוסכמות

שבירת הקיר הרביעי: טכניקת המטא-קולנוע הרווחת ביותר היא שבירת הקיר הרביעי על ידי דמות הפונה ישירות אל הצופים, מספקת להם מידע שלא היה נודע להם באופן אחר, מזמינה אותם להיות מעורבים בסרט, ומבהירה שהיא יודעת שצופים בה. שיטה זו יכולה להתבצע גם באמצעות טכניקת קול־על, כאשר הדמות הדוברת לא נראית על המסך, או נראית, אך לא מדברת בפועל. סרטים כגון "דדפול" שִׁכְלְלוּ טכניקה זו על ידי התייחסות ישירה להפקת הסרט. בכך הם מוודאים שהקהל יודע שהוא רואה יצירה שנועדה לצפייה, ולא מצפים שהצופים ישלו את עצמם. שבירת הקיר הרביעי איננה הכרחית, ולעיתים היא נעשית באופן חלקי, כאשר הדמויות מבהירות את מודעותן לקיומו של קהל, אך לא פונות אליו, אלא רק הופכות את הקיר הרביעי לשקוף. כגון, באמצעות בדיחות ויזואליות המותחות ביקורת על הסרט שהן נמצאות בו, או אמירות אירוניות בקריצת עין.
סרטים על עולם הקולנוע: הסרט עוסק בעבודת הקולנוענות, ומציג את השותפים לתהליך ההפקה (דוגמה: "סטייט פינת מיין" (אנ') הוא סרט על קולנוענות, שבו גם הנהג של ההפקה שותף לתהליך היצירה). טכניקה בסיסית היא הצגה של צילומי סרט, כאשר בסרטי מטא רבים מקובל שהצופים לא רואים את התוצר הסופי, כגון: "רעש, מצלמים!" (אנ') ו"היו זמנים בהוליווד". יוצא מהכלל הוא "מתים בחתיכה אחת" (אנ'), שבתחילתו מוצגת גרסה סופית של סרט זומבים.
פרודיות על השיטה המסורתית: הסרט לועג למוסכמות והמאפיינים של סוגה נתונה (דוגמה: ב"כלבי אשמורת", השוטר הוא הדמות הנחותה, לעומת הדפוס הרווח בהוליווד, שבו השוטרים מנצחים תמיד).
המספר: מתייחס למלאכותיות של הסיפור, תוך שהוא פונה לצופים וחולק עימם את מחשבותיו וספקותיו (דוגמה: ב"וידויים של מוח מסוכן", הצופים שותפים למחשבות הדמויות).
השחקנים: לעיתים הם מתייחסים לתפקידים קודמים שלהם, ומזכירים לצופים שהם רואים תוצר בדיוני (דוגמאות: ב"ספרות זולה", ג'ון טרבולטה רוקד עם אומה תורמן באופן שמזכיר את "גריז"; ב"סנאץ'", בראד פיט הוא מתאגרף המזכיר את דמותו ב"מועדון קרב").
התייחסות לאמצעים הקולנועיים: כגון, הפסקול ומיקום המצלמה (דוגמאות: ב"בננות", וודי אלן פותח ארון ורואה בתוכו אדם המנגן את מוזיקת הרקע של הסצנה; בקומדיית הסלאשר "בחורות אחרונות", נשמע קטע מוזיקלי המזהיר את הדמויות בכל פעם שהרוצח מתקרב; ב"הקונפורמיסט", חוסר יכולת הגיבור לנהל חיים נורמליים, משתקף בזווית ה"לא-נורמלית" של המצלמה). כמו כן, תיתכן הצגת אמצעים טכניים בפעולתם (מצלמות, מיקרופון בום החודר לתמונה, אביזרי תפאורה וכדומה).
אינטרטקסטואליות: ריבוי רפרורים ומחוות לסרטים קודמים ולקולנוענים, וציטוטי קלישאות מיצירות אחרות. בכלל זה, רפרורים לתחומי בידור אחרים. אדגר רייט, למשל, בסרטיו "מת על המתים" ו"שוטרים לוהטים", מרפרר לעולם משחקי המחשב.
קטגוריות משנה > מטא-סיקוול

מטא-סיקוול (Meta-sequel) הוא סרט המשך או ספין אוף, המבהיר שמה שיתרחש מעתה והלאה ביקום המשותף עם היצירה המקורית, הוא בדיוני, אך לא מופרך. על אף שהסרט מוגבל לסוגה המקורית, הצבת העלילה בעולם שונה, מאפשרת ליוצרים להחליט ולבחור מה מהסרט המקורי להכניס לסרט החדש: הסיפור במלואו, בשינוי פרטים מסוימים, או להתעלם כליל מהסיפור המקורי תוך השארת הפרטים. זאת, במקרים שבהם חלקים מהמקור לא מתיישבים כמות שהם, עם קווי היסוד של היצירה החדשה. ב"בחזרה לעתיד 2", כמעט כל המערכה השלישית נעה לעבר סוף הסרט הקודם, תוך שהדמויות צופות בפעולות שהן עצמן ביצעו בעבר. ב"מטריקס: התחייה", שוברת הבמאית לנה וצ'אוסקי את הקיר הרביעי, בכך שהסרט מתייחס הלכה למעשה לקיומו כהמשכון, עשרים שנה אחרי הסרט הקודם.
קטגוריות משנה > מטא-אימה

סרטי מטא-אימה (Meta-horror) הם סרטי אימה המייחסים את עצמם באופן מודע לסוגה זו, תוך שהם סוקרים ובוחנים מה נותן להם "אישור" להיות כאלה. במשך השנים התפתחה בתוך סוגת סרטי האימה מטא-נרטיביות, שהתבטאה בהתקדמות ליניארית עקבית בתוך הסוגה, תוך שסרטים מקיימים ביניהם קשר אינטרטקסטואלי, התייחסות הדדית, ואימוץ מוטיבים, ומתבססים פחות על קטגוריזציה היסטורית לפי תאריכים ומעגלי הפקה. שפת ההתייחסות העצמית הפכה לשפה משותפת של קולנועני האימה בינם לבין עצמם, עם הקהל, ועם הסוגה עצמה. בעשור השני של המאה ה-21, נוצרו סרטי אימה עם עלילות "נוסחתיות" לפי כללים שיש לציית להם. על אף שהדבר נושא אופי יותר סאטירי ופרודי, הוא עדיין אפקטיבי, משום שלעלילה יש בסיס. מודעות עצמית של סרטי אימה, תוך שבירת הקיר הרביעי, נועדה בעיקר ללמד את הצופים לקח, כפי שעושה פאול ב"משחקי שעשוע", כשהוא מוכיח את הצופים על ציפיותיהם לסוף עם תפנית עלילתית שתתקבל על דעתם.
קטגוריות משנה > פאונד פוטג' כמטא-קולנוע

במידה מסוימת, סרטי פאונד פוטג' יכולים להיחשב כמטא, מכיוון שיוצרי הסרט הם גם דמויות בעלילה. ישנן סצנות שבהן מי שעומד מאחורי צילום הסרט, עובר תהליך של עבודת קולנוענות, כשהוא מסביר לדמויות אחרות – ובתוך כך, גם לצופים – בחירות מסוימות שהוא עושה תוך כדי הצילום. בכך, יוצר הסרט נוטה לשחק בו תפקיד מרכזי.
ראו גם

מטא
מטא-בדיון
מטא-דאטה
פילוסופיה של הקולנוע
לקריאה נוספת

LaRocca, David (editor). Metacinema: The Form and Content of Filmic Reference and Reflexivity, Oxford University Press, 2021. ISBN 9780190095345
Carter, Christopher. Metafilm: Materialistic Rhetoric and Reflexive Cinema. The Ohaio State University, 2018. ISBN 9780814213728
Von Dassanowsky, Robert. Quentin Tarantino's Inglourious Basterds: A Manipulation of Metacinema. Continuum Publishing, June 28, 2012. ISBN 978-1441138699
Mamber, Stephen. In Search of Radical Metacinema. in: Andrew Horton (edidor): "Comedy/Cinema/Theory". University of California press, 1991. pp. 79–90. ISBN 9780520910256
Ames, Christopher. Movies About the Movies: Hollywood Reflected. University Press of Kentucky, 1997. ISBN 978-0813109381
Abel, Lionel. Metatheatre: A New View Of Dramatic Form. USA, Hill and Wang, 1963. ISBN 9780809069156
מריה הוליק

| --- | --- |
 עטיפת הכרך הראשון של המנגה מריה†הוליק עטיפת הכרך הראשון של המנגה מריה†הוליק
מריה†הוליק
 סוגה:  קומדיה רומנטית

 מאנגה
 יוצר:  מינארי אנדו
 הוצאה:  קאבושיקי-גאישה מדיה פאקטורי
 התפרסם לראשונה במגזין:  גאקאן קומיקו ארייבו
 קהל יעד:  סיינן
 תקופת הפרסום המקורית:  27 ביוני 2006 – בהמשכים
 מספר הכרכים שהתפרסמו:  14

 אנימה: מריה†הוליק
 אורך פרק:  25 דקות
 במאי:  אקיוקי שינבו
 תסריטאי:  מאסאהירו יוקוטאני, מיקו אואושימה
 אולפני אנימציה:  שאפט
 רשת שידור:  AT-X ,TOKYO MX, צ'יבה TV, סאן TV, קאנאגוואה TV, אוסאקה TV
 מדבבים בשפה העברית:  לא שודר בשפה העברית
 תקופת שידור מקורית:  5 בינואר 2009 – 23 במרץ 2009
 מספר העונות:  1
 מספר הפרקים:  12

 אנימה: מריה†הוליק: אלייב
 אורך פרק:  25 דקות
 במאי:  אקיוקי שינבו
 תסריטאי:  מאסאהירו יוקוטאני, מיקו אואושימה
 אולפני אנימציה:  שאפט
 רשת שידור:  AT-X, TV Tokyo, אוסאקה TV, איאיצ'י TV
 מדבבים בשפה העברית:  לא שודר בשפה העברית
 תקופת שידור מקורית:  8 באפריל 2011 – 24 ביוני 2011
 מספר העונות:  1
 מספר הפרקים:  12
מריה הוליק (מסוגנן מריה†הוליק, ביפנית: まりあ†ほりっく, ברומאג'י: Maria†Horikku) היא סדרת מאנגה שנכתבה על ידי מינארי אנדו ופורסמה לראשונה במגזין הסיינן (אנ') "Gekkan Komikku Araibu" ביפן ב-27 ביוני 2006. עד כה פורסמו כ-14 כרכים של הסדרה; היא ממשיכה להיכתב וכתיבתה לא הסתיימה. ששת הכרכים הראשונים תורגמו ופורסמו באנגלית על ידי Tokyopop‏ בין השנים 2010–2011. מ-5 בינואר 2009 עד 23 במרץ 2009 שודרה ביפן האנימה "מריה†הוליק" המבוססת על סדרת המאנגה מריה†הוליק. מ-8 באפריל 2011 עד 24 ביוני 2011 שודרה ביפן האנימה "מריה†הוליק: אלייב" הממשיכה אותה.
תקציר עלילה

קאנקו מיאמאה היא תלמידה חדשה שהגיעה לבית ספר תיכון קתולי לבנות בלבד "אמה נו קיסאקי". בחופשת הקיץ לפני תחילת לימודיה, היא עוזבת את משפחתה ועוברת להתגורר במעונות שבית הספר מציע. ביום הראשון להגעתה, היא פוגשת נערה בשם מריה שידו שמציעה לערוך לה סיור בשטח בית הספר. קאנקו, שמעוניינת למצוא אהבה חדשה ולסבית, מסכימה. מאוחר יותר מגלה קאנקו שמריה שידו הוא נער סאדיסט שמתחזה לאחותו התאומה, שיזו שידו.
הערות שוליים

↑  סאנן מעיד על קהל יעד של גברים צעירים.
↑  נכון לינואר 2012 טוקיופופ עדיין מחזיקה ברישיון של זכויות היוצרים להדפיס את מריה הוליק באנגלית, אך כיוון שהחברה הפסיקה להדפיס את הסדרה, לא ברור אם תמשיך להדפיס את הכרכים הבאים. http://manga.about.com/b/2011/05/24/what-now-tokyopop-fate-of-unfinished-manga-series-revealed.htm
↑  Maria Holic (TV) - Anime News Network
↑  Maria Holic Alive (TV) - Anime News Network
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריה הוליק".
ליגת העל האירית בכדורגל

| --- | --- |

 שם מלא:  ליגת העל האירית בכדורגל
 תחום:  כדורגל
 ארגון:  התאחדות הכדורגל של אירלנד 
 מדינות:  אירלנד אירלנד צפון אירלנד צפון אירלנד (קבוצה אחת, דרי סיטי(אנ'))
 קונפדרציה:  אופ"א
 קבוצות:  12
 תקופת הפעילות:  1921–הווה (כ־103 שנים)
 אלופה נוכחית:  שמרוק רוברס (2023)
 מירב הזכיות:  שמרוק רוברס (21)
 מפעל מקביל:  גביע ה-FAI גביע נשיא אירלנד
 מפעל נמוך:  הליגה האירית השנייה
 leagueofireland.ie
 
ליגת העל האירית (באירית: Sraith na hÉireann) היא ליגת הכדורגל הבכירה באירלנד.
הליגה האירית הבכירה כוללת בתוכה גם מועדון אחד מצפון אירלנד, דרי סיטי. הקבוצה הוצאה מליגת העל הצפון אירית בגלל סכנת בטיחות ואבטחת האזור בעונת 1972/73. בעונת 1985 הצטרפה דרי סיטי, באישור התאחדות הכדורגל של אירלנד ואופ"א, לליגת הכדורגל של הרפובליקה האירית. בעונת 1987 הועלתה הקבוצה לליגה הראשונה ומאז היא נשארה שם. אין כיום אף מועדון מהרפובליקה האירית המשחק בליגה הצפון אירית.
הקבוצות בליגה

להלן הקבוצות המתמודדות בליגת העל האירית בעונת 2024:
| קבוצה | עיר | אצטדיון | מספר מושבים |
| --- | --- | --- | --- |
| בוהמיאנס | דבלין (פיבסבורו) | דלימאונט פארק | 3,400 |
| דאנדוק | דאנדוק | אוריאל פארק | 4,500 |
| דרוהדה יונייטד | דרוהדה | יונייטד פארק | 3,500 |
| דרי סיטי | דרי | ברנדיוול | 3,700 |
| יו. סי. דבלין | דבלין (בלפילד) | UCD Bowl | 3,000 |
| סלייגו רוברס | סלייגו | דה שואוגראונדס | 4,000 |
| סנט פטריק אתלטיק | דבלין (אינצ'יקור) | ריצ'מונד פארק | 5,350 |
| קורק סיטי | קורק | טרנרס קרוס | 7,485 |
| שלבורן | דבלין (דרומקונדרה) | טולקה פארק | 3,600 |
| שמרוק רוברס | דבלין (טאלאט) | אצטדיון טאלאט | 8,000 |
היסטוריה

הליגה האירית, שהוקמה בשנת 1922, כוללת בתוכה שמונה מועדונים ואלופת הליגה הראשונה היא סנט ג'יימס גייט. עם השנים גדלה הליגה עד כדי 22 מועדונים ולכן היא פוצלה בעונת 1985 לשתי ליגות נפרדות, עליונה ותחתונה, כאשר בליגה העליונה ישנן 12 קבוצות ובליגה השנייה ישנן 10 קבוצות. בתום כל עונה ישנה תחלופה בין הקבוצה הפחות טובה בליגה העליונה לקבוצה הטובה בליגה התחתונה. כמו כן, הקבוצה שסיימה אחרונה בליגה השנייה חייבת להגיש בקשה להישארות בליגה. בעונת 1964/1965 הוקמה לראשונה הליגה השנייה במערכת הליגות, שהזינה את ליגה A.
בשנות ה-60 ושנות ה-70 היה השיא של הכדורגל האירי. משחקים של קבוצות, בעיקר מדבלין זכו לשיא באי האירי של 40,000 צופים למשחק. בשנים האחרונות גדלה ההתעניינות באירלנד בפרמייר ליג וליגת העל הסקוטית ולכן מספר הצופים במשחק ירד לכדי כמה מאות בודדים.
באותו הזמן, קבוצות איריות החלו להראות הישגים לא מרשימים באירופה כאשר נוצחו על ידי יריבות ממדינות קטנות בעלות רמת כדורגל נמוכה כגון ליטא, מולדובה ואיסלנד.
אחרי עונת 1984/1985 בוצעה רפורמה כוללת בכדורגל האירי שכללה את הקמת "ליגת העל האירית" (ליגה שעד אז נקראה "ליגה A"), מתחתיה הוקמה ליגה שנקראת "הליגה הראשונה של אירלנד", ומאז היא ליגת המשנה.
למרות זאת, היו כמה נקודות אור לקבוצות האיריות. למשל, קורק סיטי השיגה תיקו נגד באיירן מינכן מול 13,000 צופים, דרי סיטי הגיעה להפסד מינימלי 2-1 מול בנפיקה ליסבון וסנט פטריק אתלטיק השיגה תיקו 0-0 בסקוטלנד נגד סלטיק.
בשנים האחרונות ישנה עלייה ברמת הכדורגל באירלנד ולראיה הישגי הקבוצות האיריות באירופה. בשנת 2004 שלבורן הגיעה לשלב ההעפלה השלישי של ליגת האלופות אחרי שעברה את קיי. אר. רייקיאוויק והיידוק ספליט ונעצרה רק על ידי דפורטיבו לה קורוניה הספרדית למרות שהצליחה להשיג תיקו ביתי באירלנד 0-0 לעיני 25,000 צופים. לאחר ההפסד הועברה הקבוצה לשלב הראשון של גביע אופ"א בו נפגשה עם ליל כאשר השיגה תיקו ביתי 2-2 אך במשחק החוץ, בצרפת הפסידה 2-0. קורק סיטי גם הגיעה לשלב הראשון של גביע אופ"א בעונת 2005/06, בו הפסידה את כרטיס הכניסה לשלב הבתים לסלאביה פראג הצ'כית.
עד לפני כמה שנים נערכה הליגה במתכונת שאר הליגות במערב אירופה - הליגה מתחילה בקיץ ומסתיימת באביב אך לפי המתכונת החדשה כיום, כפי שנהוגה בסקנדינביה, הליגה מתחילה באביב ומסתיימת בסתיו.
ב-19 ביולי 2006 פרשה מהליגה דבלין סיטי לאחר מספר בעיות עם הספונסר של הקבוצה ולכן הליגה סודרה מחדש ורקורד המשחקים של אותה העונה נגד קבוצה זו נוקה והחישוב שונה.
אלופות הליגה לפי עונות

קבוצה המסומנת בכתב מודגש זכתה בגביע האירי אותה העונה והשלימה דאבל מקומי.
אלופות הליגה לפי עונות > לפי קבוצה

| מועדון | זכיות | סגנויות | מקום שלישי | עונות זכייה |
| --- | --- | --- | --- | --- |
| שמרוק רוברס | 21 | 14 | 16 | 1922/1923, 1924/1925, 1926/1927, 1931/1932, 1937/1938, 1938/1939, 1953/1954, 1956/1957, 1958/1959, 1963/1964, 1983/1984, 1984/1985, 1985/1986, 1986/1987, 1993/1994, 2010, 2011, 2020, 2021, 2022, 2023 |
| דאנדוק | 14 | 13 | 7 | 1932/1933, 1962/1963, 1966/1967, 1975/1976, 1978/1979, 1981/1982, 1987/988, 1990/1991, 1994/1995, 2014, 2015, 2016, 2018, 2019 |
| שלבורן | 13 | 9 | 12 | 1925/1926, 1928/1929, 1930/1931, 1943/1944, 1946/1947, 1952/1953, 1961/1962, 1991/1992, 1999/2000, 2001/2002, 2003, 2004, 2006 |
| בוהמיאנס | 11 | 14 | 16 | 1923/1924, 1927/1928, 1929/1930, 1933/1934, 1935/1936, 1974/1975, 1977/1978, 2000/2001, 2002/2003, 2008, 2009 |
| סנט פטריק אתלטיק | 8 | 5 | 3 | 1951/1952, 1954/1955, 1955/1956, 1989/1990, 1995/1996, 1997/1998, 1998/1999, 2013 |
| ווטרפורד | 6 | 4 | 8 | 1965/1966, 1967/1968, 1968/1969, 1969/1970, 1971/1972, 1972/1973 |
| דרומקונדרה | 5 | 5 | 4 | 1947/1948, 1948/1949, 1957/1958, 1960/1961, 1964/1965 |
| קורק יונייטד | 5 | - | - | 1940/1941, 1941/1942, 1942/1943, 1944/1945, 1945/1946 |
| קורק סיטי | 3 | 9 | 5 | 1992/1993, 2005, 2017 |
| סלייגו רוברס | 3 | 3 | 9 | 1936/1937, 1976/1977, 2012 |
| דרי סיטי | 2 | 7 | 3 | 1988/1989, 1996/1997 |
| לימריק | 2 | 2 | 3 | 1959/1960, 1979/1980 |
| סנט ג'יימס גייט | 2 | 1 | - | 1921/1922, 1939/1940 |
| אתלון טאון | 2 | 1 | 3 | 1980/1981, 1982/1983 |
| קורק אתלטיק | 2 | - | - | 1949/1950, 1950/1951 |
| קורק סלטיק | 1 | 4 | 1 | 1973/1974 |
| דרוהדה יונייטד | 1 | 2 | 4 | 2007 |
| דולפין | 1 | 1 | - | 1934/1935 |
| קורק היברניאנס | 1 | 1 | 3 | 1970/1971 |
| פין הארפס | 0 | 3 | 1 |  |
| קורק | 0 | 2 | 1 |  |
| גולווי יונייטד | 0 | 1 | 1 |  |
I Want You (שיר של בוב דילן)

"I Want You" הוא שיר של הזמר-יוצר האמריקאי בוב דילן, שיצא כסינגל ביוני 1966, ומאוחר יותר באותו חודש, באלבום האולפן השביעי שלו, Blonde on Blonde. השיר נכתב על ידי דילן והופק על ידי בוב ג'ונסטון. זה היה השיר האחרון שהוקלט עבור Blonde on Blonde, עם מספר טייקים שהוקלטו בשעות המוקדמות של 10 במרץ 1966. השיר נכלל באלבום Bob Dylan's Greatest Hits, וזכה לקבלת פנים ביקורתית חיובית ברובה, כאשר מספר פרשנים הדגישו את השימוש של דילן בדימויים, אם כי חלק מהמשמעויות מעורפלות.
דילן ביצע את השיר 294 פעמים בהופעות חיות, מהופעת שלו ב-1976 ועד לביצוע האחרון שלו בהופעה חיה ב-2005. השיר הוצג בסגנון של שיר לפידים במהלך סיבוב ההופעות העולמי שלו ב-1978, כפי שנשמע באלבום Bob Dylan at Budokan. דילן גם חזר לשיר ב-1987 בסיבוב הופעות משותף עם הגרייטפול דד; הגרסה שלהם יצאה ב-Dylan & the Dead. הסשנים עבור ההקלטה המקורית ממרץ 1966 יצאו בשלמותן ב-The Bootleg Series Vol. 12: The Cutting Edge 1965–1966 בשנת 2015. הסינגל הגיע למצעדים במספר מדינות; השיר הגיע למקום ה-20 בבילבורד הוט 100, ולמקום ה-16 במצעד הבריטי. הבי-סייד הייתה גרסה חיה של השיר "Just Like Tom Thumb's Blues" שהוקלטה בליברפול, אנגליה בתיאטרון אודיאון במאי 1966.
רקע והקלטה

הזמר-יוצר האמריקאי בוב דילן החל להתרחק מצליל מוזיקת הפולק העכשווית שאפיין את אלבומיו המוקדמים עם אלבומו הרביעי, Another Side of Bob Dylan. האלבום Bringing It All Back Home משנת 1965 כלל רצועות חשמליות ואקוסטיות, ואחריו יצא האלבום Highway 61 Revisited החשמלי מאוחר יותר באותה שנה. ב-1965 שכר דילן את להקת ה-Hawks כלהקת הליווי שלו להופעות חיות, אך הסשנים לאלבום החדש בניו יורק עם הלהקה לא היו מוצלחים. דילן קיבל הצעה מהמפיק שלו, בוב ג'ונסטון, להעביר את ההקלטות לנאשוויל, טנסי. הוא נסע לנאשוויל בפברואר 1966, עם אל קופר ורובי רוברטסון מהסשנים בניו יורק.
השיר הוקלט באולפני קולומביה A בנאשוויל בשעות המוקדמות של 10 במרץ 1966, החל עם עלות השחר. דילן הדגים את השיר לנגנים המלווים אותו באמצעות גיטרה אקוסטית. לאחר שג'ונסטון הודיע שההקלטות החלו, ואישר את שם השיר עם דילן, שאל הגיטריסט צ'ארלי מקוי על הפתיח של השיר, שלא נקבע; דילן ניגן את מהלך הרמוני של הפתיח, ולאחר שהלהקה ניגנה את הטייק הראשון, הם דנו שוב בעיבוד לפני הטייק השני. היו שלושה טייקים שלמים של "I Want You" ושניים לא שלמים. הטייק האחרון היה המאסטר. גרסה בשם "Take 5b" מסומנת עם "insert, guitar overdub", אם כי כל המוזיקאים המעורבים טוענים שלא היה אוברדאב של גיטרה. זה היה השיר האחרון שהוקלט לאלבומו השביעי של דילן, Blonde on Blonde, והסשן הסתיים בסביבות השעה 7:00 בבוקר.
משתתפים

השיר נכתב על ידי דילן. הקרדיטים לקוחים מתוך That Thin, Wild Mercury Sound: Dylan, Nashville, and the Making of Blonde on Blonde.
מוזיקאים
בוב דילן - שירה, גיטרה אקוסטית, מפוחית
צ'ארלי מקוי - גיטרה אקוסטית
ויין מוס - גיטרה חשמלית
אל קופר - אורגן
הרגוס "פיג" רובינס - פסנתר
או הנרי סטרז'לצקי או ג'ו סאות' - בס חשמלי
קנת בוטריי - תופים
טכני
בוב ג'ונסטון - מפיק מוזיקלי
הערות שוליים

↑  Walters, Neal; Mansfield, Brian, MusicHound Folk: The Essential Album Guide, 1998, עמ' 239
↑  Dave Marsh, The Heart Of Rock & Soul: The 1001 Greatest Singles Every Made, Hachette Books, 1999, עמ' 172, ISBN 978-0-306-80901-9. (באנגלית)
↑  Dettmar, Kevin; Latham, Sean, The World of Bob Dylan, 2021, עמ' 13–14
↑  Still On The Road 1966, www.bjorner.com
↑  Sanders, Daryl, That Thin, Wild Mercury Sound: Dylan, Nashville, and the Making of Blonde on Blonde, 2020, עמ' 236, ISBN 978-1-61373-550-3
↑  Sanders, Daryl, That Thin, Wild Mercury Sound: Dylan, Nashville, and the Making of Blonde on Blonde, 2020, עמ' 237, ISBN 978-1-61373-550-3
1 2 3 4 5  Sanders, Daryl, That Thin, Wild Mercury Sound: Dylan, Nashville, and the Making of Blonde on Blonde, 2020, עמ' 238, ISBN 978-1-61373-550-3
↑  Heylin, Clinton, Revolution In The Air: The Songs of Bob Dylan, Volume One: 1957–73, 2009, עמ' 311–312, ISBN 978-1-84901-051-1
↑  Bob Dylan All the Songs: The Story Behind Every Track, Margotin, Philippe; Guesdon, Jean-Michel, 2022, עמ' 226, ISBN 978-0-7624-7573-5
↑  Sanders, Daryl, That Thin, Wild Mercury Sound: Dylan, Nashville, and the Making of Blonde on Blonde, 2020, עמ' 276-277, ISBN 978-1-61373-550-3
הדיוויזיה ה-183 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיית חיל רגלים
 אירועים ותאריכים
 תקופת הפעילות:  28 בנובמבר 1939 – 2 בנובמבר 1943 (4 שנים)
 מלחמות:  מלחמת העולם השנייה
 פיקוד
 מפקדים
הדיוויזיה ה-183 (בגרמנית: 183. Infanterie-Division) הייתה דיוויזיה של הוורמאכט שלחמה במלחמת העולם השנייה.
היסטוריה

הדיוויזיה הוקמה ב-28 בנובמבר 1939 כחלק מגל הגיוס ה-7. הדיוויזיה השתתפה במערכה על צרפת ב-1940, לאחר מכן הועברה לפרוטקטורט של בוהמיה ומורביה ולאחר מכן השתתפה בפלישה ליוגוסלביה.  ביוני 1941, היא השתתפה בהתקפה על ברית המועצות, כחלק מהקורפוס ה-20 בפיקודו של פרידריך מטרנה. הדיוויזיה לחמה ליד סמולנסק ומוסקבה. עד 22 באוקטובר 1943, דיוויזיית הרגלים ה-183 ספגה אבדות רבות והיא מוזגה עם שתי דיוויזיות חי"ר אחרות, שאף הן הוכו קשות (הדיוויזיות ה-217 וה-339) לפלגת הקורפוס C‏ (Korps-Abteilung C). ואילו הדיוויזיה עצמה פורקה.
פלגת הקורפוס C הפכה לחלק מקבוצת ארמיות צפון אוקראינה. ביולי 1944, היא הושמדה בכיס ברודי. ב-15 בספטמבר 1944, הוקמה דיוויזיית הפולקסגרנדיר ה-183.
מפקדים > הדיוויזיה ה-183

בניגנוס דיפולד (1 בנובמבר 1939 - 4 באוקטובר 1941)
ריכרד שטמפל (4 באוקטובר 1941 - 20 בינואר 1942)
אוגוסט דטלינג (20 בינואר 1942 - 15 בנובמבר 1943)
מפקדים > פלגת הקורפוס C

וולפגנג לאנג (15 בנובמבר 1943 - אפריל 1944)
גרהרד לינדמן (אפריל 1944 - 1 ביוני 1944)
וולפגנג לאנג (1 ביוני 1944 - 27 ביולי 1944)
הערות שוליים

| גרמניה הנאצית דיוויזיות הוורמאכט ורמאכט |
| --- | --- | --- |
| דיוויזיות חי"ר | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 38 • 39 • 44 • 45 • 46 • 47 • 48 • 49 • 50 • 52 • 56 • 57 • 58 • 59 • 60 • 61 • 62 • 64 • 65 • 68 • 71 • 72 • 73 • 75 • 76 • 78 • 79 • 81 • 82 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 101 • 102 • 111 • 112 • 113 • 121 • 122 • 123 • 125 • 126 • 129 • 131 • 132 • 134 • 137 • 141 • 148 • מילואים 148 • 151 • 153 • מילואים 153 • 157 • 158 • 161 • 162 • טורקסטנית 162 • 163 • 164 • 167 • 168 • 169 • 170 • 176 • 177 • 179 • 180 • 182 • 183 • 187 • 189 • 193 • 196 • 197 • 198 • 203 • 205 • 206 • 207 • 208 • 209 • 211 • 212 • 213 • 214 • 215 • 216 • 217 • 218 • 221 • 223 • 225 • 227 • 228 • 232 • 239 • 240 • 242 • 243 • 244 • 246 • 250 • 251 • 252 • 253 • 254 • 255 • 256 • 257 • 258 • 260 • 262 • 263 • 267 • 268 • 269 • 272 • 275 • 276 • 277 • 282 • 286 • 290 • 291 • 292 • 293 • 294 • 295 • 296 • 297 • 298 • 299 • 300 • 301 • 302 • 303 • 305 • 306 • 319 • 320 • 326 • 327 • 329 • 332 • 333 • 334 • 335 • 336 • 337 • 339 • 340 • 342 • 344 • 345 • 346 • 347 • 352 • 353 • 355 • 356 • 357 • 359 • 362 • 363 • 370 • 371 • 376 • 383 • 384 • 385 • 387 • 389 • 390 • 404 • 462 • 463 • 490 • 526 • 554 • 604 • 707 • 708 • 709 • 710 • 711 • 712 • 714 • 715 • 716 • 717 • 718 • 719 • 999 |  |
| דיוויזיות חי"ר הרריות | 1 • 2 • 3 • 4 • 5 • 6 • 7 • 8 • 9 • 157 • 188 • סקי 1 |  |
| דיוויזיות חי"ר גרנדיר | 6 • 31 • 36 • 45 • 78 • 153 • 552 • 553 • 560 • 561 |  |
| דיוויזיות חי"ר פולקסגרנדיר | 6 • 9 • 12 • 16 • 18 • 19 • 22 • 26 • 31 • 36 •  46 • 47 • 61 • 62 • 167 • 183 • 211 • 212 • 246 • 256 • 257 • 272 • 276 • 277 • 320 • 326 • 337 • 340 • 347 • 352 • 363 • 462 • 553 • 560 • 561 • 564 • 565 • 566 • 568 • 570 • 571 • 572 • 573 • 574 • 575 • 577 • 578 • 579 • 580 • 581 • 582 • 583 • 586 • 587 • 588 • 708 |  |
| דיוויזיות חי"ר פאנצרגרנדיר | 3 • 10 • 15 • 16 • 18 • 20 • 25 • 29 • 60 • 90 • 233 • גרוסדויטשלנד |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 116 • 178 • 232 • 233 • הולשטיין • טטרה • להר • פלדהרנהאלה • פלדהרנהאלה 2 • קורמארק • קלאוזביץ |  |
| דיוויזיות שריון מילואים | 155 • 179 • 233 |  |
| דיוויזיות שריון מוצנחות | 1 • 2 |  |
| דיוויזיות צנחנים | 1 • 2 • 3 • 4 • 5 • 6 • 7 • 8 • 9 • 10 |  |
| דיוויזיות יגר | 5 • 8 • 28 • 42 • 97 • 100 • 101 • 114 • 117 • 118 |  |
| דיוויזיות אבטחה | 52 • 203 • 207 • 213 • 221 • 286 • 390 |  |
| דיוויזיות השדה של הלופטוואפה | 3 • 4 • 6 • 7 • 9 • 10 • 12 • 13 • 16 • 20 • 21 |  |
| דיוויזיות פרשים | 1 |  |
| דיוויזיות נ"מ | 9 • 19 |  |
| דיוויזיות ארטילריה | 18 |  |
| דיוויזיות אימונים | 286 • 404 |  |
| --- | --- |
בקרת זהויות :  GND: 4463604-0
משפט קניג (תורת הקבוצות)

משפט קניג (נקרא גם אי-שוויון קניג) הוא משפט מתמטי בתורת הקבוצות. משפט קניג מניח את אקסיומת הבחירה, ולמעשה שקול לה. המשפט הוכח על ידי המתמטיקאי ההונגרי-יהודי דיולה קניג (Kőnig Gyula) המשפט מהווה הכללה של משפט קנטור.
נוסח המשפט: לכל קבוצה  I, אם לכל  i\in I נתונות זוג עוצמות  \kappa _{i} ו- \mu _{i}, כך שמתקיים  \kappa _{i}<\mu _{i}, אז:
אגף שמאל של המשפט סכום העוצמות  \kappa _{i}, ואילו אגף ימין הוא מכפלת העוצמות  \mu _{i}. אי-השוויון הוא טריוויאלי כאשר העוצמות והקבוצה סופיים, אבל כלל אינו ברור מאליו למקרים אינסופיים. אם למשל תוחלף המכפלה באגף ימין בסכום, עשוי להתקיים שוויון (שאינו נכון כלל במקרה הסופי).
משפט קנטור מתקבל כמקרה פרטי של משפט קניג: 

אם לכל  i\in I בוחרים  \kappa _{i}=1 ו- \mu _{i}=2, אז ממשפט קניג נקבל:
למעשה, ממשפט קניג נובעת תוצאה חזקה יותר:
ניתן להוכיח זאת על ידי הבחירה הבאה (בסימונים של תחילת הערך):
מהעובדה הזאת נובע השיפור הבא של משפט קנטור:
ניתן להוכיח אותו על ידי הצבה  \lambda =2^{\kappa }, ואז אם נניח בשלילה:  {\mbox{cf}}(2^{\kappa })\leq \kappa  נקבל כי  \lambda ^{{\mbox{cf}}(\lambda )}\leq (2^{\kappa })^{\kappa }=2^{\kappa }=\lambda , בסתירה לטענה הקודמת.